CELEX: 32022D0784
Language: bg
Date: 2022-05-17 00:00:00
Title: Решение за изпълнение (ЕС) 2022/784 на Комисията от 17 май 2022 година за изменение на Решение за изпълнение (ЕС) 2019/1202 по отношение на хармонизираните стандарти за накрайници, изисквания за изпитване и размери на автомобилните системи за зареждане с LPG за леки и товарни автомобили, както и за системи за потискане на експлозия (текст от значение за ЕИП)

19.5.2022   
               
               
                  BG
               
               
                  Официален вестник на Европейския съюз
               
               
                  L 140/8
               
            
         РЕШЕНИЕ ЗА ИЗПЪЛНЕНИЕ (ЕС) 2022/784 НА КОМИСИЯТА
         от 17 май 2022 година
         за изменение на Решение за изпълнение (ЕС) 2019/1202 по отношение на хармонизираните стандарти за накрайници, изисквания за изпитване и размери на автомобилните системи за зареждане с LPG за леки и товарни автомобили, както и за системи за потискане на експлозия
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1025/2012 на Европейския парламент и на Съвета от 25 октомври 2012 г. относно европейската стандартизация, за изменение на директиви 89/686/ЕИО и 93/15/ЕИО на Съвета и на директиви 94/9/ЕО, 94/25/ЕО, 95/16/ЕО, 97/23/ЕО, 98/34/ЕО, 2004/22/ЕО, 2007/23/ЕО, 2009/23/ЕО и 2009/105/ЕО на Европейския парламент и на Съвета и за отмяна на Решение 87/95/ЕИО на Съвета и на Решение № 1673/2006/ЕО на Европейския парламент и на Съвета (1), и по-специално член 10, параграф 6 от него,
         като има предвид, че:
         
                     (1)
                  
                  
                     В съответствие с член 12 от Директива 2014/34/ЕС на Европейския парламент и на Съвета (2) се счита, че продуктите, които съответстват на хармонизираните стандарти или части от тях, чиито данни са били публикувани в Официален вестник на Европейския съюз, отговарят на съществените изисквания за безопасност и опазване на здравето, установени в приложение II към посочената директива и обхванати от тези стандарти или части от тях.
                  
               
                     (2)
                  
                  
                     С писмо BC/CEN/46-92 — BC/CLC/05-92 от 12 декември 1994 г. Комисията отправи искане до Европейския комитет по стандартизация (CEN) и Европейския комитет за стандартизация в електротехниката (Cenelec) за изготвянето и преработката на хармонизирани стандарти в подкрепа на Директива 94/9/ЕО на Европейския парламент и на Съвета (3) („искането“). Въпросната директива бе заменена от Директива 2014/34/ЕС, без да се променят съществените изисквания за безопасност и опазване на здравето, установени в приложение II към Директива 94/9/ЕО. Тези изисквания понастоящем са определени в приложение II към Директива 2014/34/ЕС.
                  
               
                     (3)
                  
                  
                     По-специално, беше поискано CEN и CENELEC да изготвят нови стандарти за проектиране и изпитване на оборудване, предназначено за използване в потенциално взривоопасна атмосфера, както е посочено в глава I на програмата за стандартизация, договорена между CEN, CENELEC и Комисията и приложена към искането. Поискано беше също така CEN и CENELEC да преработят съществуващите стандарти с оглед привеждането им в съответствие със съществените изисквания за безопасност и опазване на здравето, установени в Директива 94/9/ЕО.
                  
               
                     (4)
                  
                  
                     Въз основа на искането CEN изготви следните хармонизирани стандарти: EN 13760:2021 „Съоръжения и принадлежности за втечнен въглеводороден газ (LPG). Автомобилни системи за зареждане с LPG за леки и товарни автомобили. Накрайници, изисквания за изпитване и размери“, както и EN 14373:2021 „Системи за потискане на експлозия“.
                  
               
                     (5)
                  
                  
                     Заедно със CEN Комисията направи оценка дали стандартите EN 13760:2021 и EN 14373:2021 са в съответствие с искането.
                  
               
                     (6)
                  
                  
                     Стандарти EN 13760:2021 и EN 14373:2021 отговарят на установените в приложение II към Директива 2014/34/ЕС изисквания, които те имат за цел да обхванат. Поради това е целесъобразно данните за тези стандарти да се публикуват в Официален вестник на Европейския съюз.
                     
                  
               
                     (7)
                  
                  
                     Стандарт EN 13760:2021 заменя стандарт EN 13760:2003, а стандарт EN 14373:2021 заменя стандарт EN 14373:2005. Поради това е необходимо да се заличат от серия С на Официален вестник на Европейския съюз данните за стандарти EN 13760:2003 и EN 14373:2005, публикувани със съобщение на Комисията (2018/C 371/01) (4).
                  
               
                     (8)
                  
                  
                     За да се осигури достатъчно време на производителите да адаптират своите продукти към преразгледаните версии на стандарти EN 13760:2003 и EN 14373:2005, е необходимо да се отложи заличаването на данните за тези стандарти.
                  
               
                     (9)
                  
                  
                     В приложение I към Решение за изпълнение (ЕС) 2019/1202 на Комисията (5) са изброени данните за хармонизираните стандарти, изготвени в подкрепа на Директива 2014/34/ЕС. За да се гарантира, че всички данни на хармонизираните стандарти, изготвени в подкрепа на Директива 2014/34/ЕС, са изброени в един и същи акт, данните за хармонизирани стандарти EN 13760:2021 и EN 14373:2021 следва да бъдат включени в посоченото приложение.
                  
               
                     (10)
                  
                  
                     В приложение II към Решение за изпълнение (ЕС) 2019/1202 се посочват данните за хармонизираните стандарти, изготвени в подкрепа на Директива 2014/34/ЕС, които са заличени от серия С на Официален вестник на Европейския съюз. Данните за хармонизираните стандарти EN 13760:2003 и EN 14373:2005 следва да бъдат включени в посоченото приложение.
                  
               
                     (11)
                  
                  
                     Поради това Решение за изпълнение (ЕС) 2019/1202 следва да бъде съответно изменено.
                  
               
                     (12)
                  
                  
                     Съответствието с хармонизиран стандарт осигурява презумпция за съответствие със съществените изисквания в дадена област, определени в законодателството на Съюза за хармонизация, считано от датата на публикуване на данните за този стандарт в Официален вестник на Европейския съюз. Поради това настоящото решение следва да влезе в сила в деня на публикуването му,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение за изпълнение (ЕС) 2019/1202 се изменя, както следва:
            
                        1)
                     
                     
                        приложение I се изменя в съответствие с приложение I към настоящото решение;
                     
                  
                        2)
                     
                     
                        приложение II се изменя в съответствие с приложение II към настоящото решение.
                     
                  
         
            Член 2
            Настоящото решение влиза в сила в деня на публикуването му в Официален вестник на Европейския съюз.
            
         
         
            Съставено в Брюксел на 17 май 2022 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 316, 14.11.2012 г., стр. 12.
         
            (2)  Директива 2014/34/ЕС на Европейския парламент и на Съвета от 26 февруари 2014 г. за хармонизиране на законодателствата на държавите членки относно съоръженията и системите за защита, предназначени за използване в потенциално взривоопасна атмосфера (ОВ L 96, 29.3.2014 г., стр. 309).
         
            (3)  Директива 94/9/ЕО на Европейския парламент и на Съвета от 23 март 1994 г. за сближаване на законодателствата на държавите членки относно оборудването и защитните системи, предназначени за използване в потенциално взривоопасна атмосфера (ОВ L 100, 19.4.1994 г., стр. 1).
         
            (4)  Съобщение на Комисията (2018/C 371/01) във връзка с прилагането на Директива 2014/34/ЕС на Европейския парламент и на Съвета за хармонизиране на законодателствата на държавите членки относно съоръженията и системите за защита, предназначени за използване в потенциално взривоопасна атмосфера (Публикуване заглавията и номерата на хармонизираните стандарти, попадащи в обсега на законодателството на Съюза за хармонизация) (ОВ C 371, 12.10.2018 г., стр. 1).
         
            (5)  Решение за изпълнение (ЕС) 2019/1202 на Комисията от 12 юли 2019 г. относно хармонизираните стандарти за съоръженията и системите за защита, предназначени за използване в потенциално взривоопасна атмосфера, изготвени в подкрепа на Директива 2014/34/ЕС на Европейския парламент и на Съвета (ОВ L 189, 15.7.2019 г., стр. 71).
      
      
         
            ПРИЛОЖЕНИЕ I
            В приложение I към Решение за изпълнение (ЕС) 2019/1202 се добавят следните вписвания:
            
               
                           №
                        
                        
                           Данни за стандарта
                        
                     
                           „10.
                        
                        
                           EN 13760:2021
                           Съоръжения и принадлежности за втечнен въглеводороден газ (LPG). Автомобилни системи за зареждане с LPG за леки и товарни автомобили. Накрайници, изисквания за изпитване и размери
                        
                     
                           11.
                        
                        
                           EN 14373:2021
                           Системи за потискане на експлозия“.
                        
                     
         
      
      
         
            ПРИЛОЖЕНИЕ II
            В приложение II към Решение за изпълнение (ЕС) 2019/1202 се добавят следните вписвания:
            
               
                           №
                        
                        
                           Данни за стандарта
                        
                        
                           Дата на заличаването
                        
                     
                           „9.
                        
                        
                           EN 13760:2003
                           Автомобилни системи за пълнене с втечнени въглеводородни газове (LPG) за леки и товарни автомобили. Накрайници, изисквания за изпитване и размери
                        
                        
                           19 ноември 2023 г.
                        
                     
                           10.
                        
                        
                           EN 14373:2005
                           Системи за потискане на експлозия
                        
                        
                           19 ноември 2023 г.“